Alberte Bekkhus

Alberte Tennøe Bekkhus (født 19. september 1999) er en norsk ungdomspolitiker som i 2020 ble valgt til leder for Rød Ungdom (RU). Før hun ble leder i RU var Bekkhus henholdsvis studieansvarlig og feministisk ansvarlig i ungdomspartiet. Hun tok ikke gjenvalg til ledelsen i 2023.

Bekkhus er vokst opp i Moss i Østfold der hun har vært aktiv i lokalpolitikken som leder i Moss Rød Ungdom og Moss Natur og Ungdom.

Politikk 
Hun var medansvarlig for Rød Ungdoms holdningskampanje «Feministruss» i 2019; kampanjen hadde som mål å mobilisere mot kvinnefiendtlige holdninger, ritualer og generell ukultur under russefeiringen.

I 2016 deltok Bekkhus sammen med andre aksjonister fra Natur og Ungdom og Rød Ungdom i en sivil ulydighetsaksjon i Førdefjorden, der målet var å forhindre industriforetaket Nordic Mining i å prøvebore etter rutil og deretter dumpe gruveslam i et sjødeponi. Som RU-leder har hun markert seg med tydelig støtte til LHBT-rettigheter, og gått ut mot transfobi. Videre har hun vært tydelig mot NATO og for styrking av norsk forsvar, for rettferdig pensjon, for lappen som valgfag, for rusreformen og for havvind og annen klimapolitikk.

Referanser

Eksterne lenker 
 
 

Rød Ungdoms ledelse
Lokalpolitikere i Moss
Ruspolitiske aktivister
Forkjempere for LHBT-rettigheter